Решение на Общия съд (втори състав) от 9 юни 2021 г. — Riviera-Airport/EUIPO — Aéroports de la Côte d’Azur (RIVIERA AIRPORTS)
(Дело T‑396/20)
„Марка на Европейския съюз — Производство за обявяване на недействителност — Фигуративна марка на Европейския съюз „RIVIERA AIRPORTS“ — Недобросъвестност — Член 52, параграф 1, буква б) от Регламент (ЕО) № 207/2009 (понастоящем член 59, параграф 1, буква б) от Регламент (ЕС) 2017/1001)“
1.      Марка на Европейския съюз — Отказ, отмяна и недействителност — Абсолютни основания за недействителност — Недобросъвестност на заявителя към момента на подаване на заявката за марка — Понятие за недобросъвестност — Обхват
(член 52, параграф 1, буква б) от Регламент № 207/2009 на Съвета)
(вж. т. 30—32)
2.      Марка на Европейски съюз — Отказ, отмяна и недействителност — Абсолютни основания за недействителност — Недобросъвестност на заявителя към момента на подаване на заявката за марка — Критерии за преценка — Отчитане на всички релевантни фактори, съществуващи към момента на подаване на заявката за регистрация — Намерение на заявителя
(член 52, параграф 1, буква б) от Регламент № 207/2009 на Съвета)
(вж. т. 33, 42, 54 и 57)
Предмет
Жалба срещу решението на четвърти апелативен състав на EUIPO от 24 април 2020 г. (преписка R 2172/2019‑4), постановено в производство за обявяване на недействителност със страни Riviera-Airport и Aéroports de la Côte d’Azur
Диспозитив
1)
Отхвърля жалбата.
2)
Осъжда Aeroporto di Villanova d’Albenga SpA (Riviera-Airport) да заплати съдебните разноски.